*Tämä artikkeli käsittelee Raamatussa kuvattua tapahtumaa. Sanan muita merkityksiä on täsmennyssivulla.*
Gustave Dorén raamatunkuvitusta (1865) veden tuhoamasta maailmasta.
**Vedenpaisumus** on Raamatun Vanhassa testamentissa oleva kertomus suuresta tulvasta. Kertomus on yksi lukuisista vedenpaisumusmyyteistä ja muodostaa ensimmäisen Mooseksen kirjan luvut 6–9. Se kertoo siitä, kuinka Jumala aikoi palauttaa Maan sen vetiseen alkutilaan (Khaos) hukuttamalla koko maailman ihmisten pahojen tekojen takia, ja kuinka Jumala aikoi tämän jälkeen luoda maailman uudelleen käyttäen Nooan arkin mikrokosmosta. Vedenpaisumus ei siten ollut tavallinen tulva vaan luomisen peruutus. Kertomus käsittelee ihmiskunnan pahuutta, joka johti Jumalan tuhoamaan maailman tulvalla, arkin valmistamista tietyille eläimille, Nooaa ja hänen perhettään sekä Jumalan lupausta, että elämän olemassaolo jatkuu ja ettei hän enää koskaan lähettäisi toista tulvaa.

Vaikka jotkin uskonnolliset ryhmät uskovat, että kertomus on kirjaimellisesti totta, muut pitävät sitä vertauskuvallisena. Tieteellinen konsensus on 1800-luvun jälkeen ollut, ettei Raamatussa kuvattua maailmanlaajuista tulvaa ole voinut tapahtua, ja kertomusta pidetään yleisesti legendana. On kuitenkin esitetty useita teorioita, joiden mukaan siihen, samoin kuin moniin muihinkin veden­paisumus­myytteihin, on saattanut antaa aiheen jokin todellinen ilmiö, kuten poikkeuksellisen tuhoisa mutta paikallinen tulva tai mereen iskeytyneen asteroidin aiheuttama megatsunami.

Jeesus kyllä vertasi Nooan päiviä hänen "läsnäolonsa" päiviin muun muassa Matteuksen 24. luvussa näin: "Vedenpaisumuksen edellä ihmiset söivät ja joivat, menivät naimisiin ja naittivat tyttäriään aina siihen päivään asti, jona Nooa meni arkkiin. 
Kukaan ei aavistanut mitään, ennen kuin tulva tuli ja vei heidät kaikki mennessään. Samoin käy, kun Ihmisen Poika tulee."

Kertomus
--------

Ensimmäisessä Mooseksen kirjassa kuvaillaan, miten Jumala päätti hukuttaa koko maailman, koska ihmiset olivat hylänneet Jumalan ja "koko maa tuli täyteen väkivaltaa". Vain Nooa ja hänen perheensä pelastuivat. Samalla he rakensivat arkkilaivan, Nooan arkin, johon otettiin uhrikelpoisia nautaeläimiä ja lintuja seitsemän urosta ja seitsemän naarasta ja epäpuhtaita eläimiä kaksi, uros ja naaras. Kun arkki oli valmis, tuli 40 vuorokautta kestänyt rankkasade, joka sai maan peittymään veden alle korkeimpia vuorenhuippuja myöten 150 päivän ajaksi. Vedenpaisumuksen päätyttyä Nooa lähetti arkista kyyhkysen, joka tuli takaisin tuomaan sanomaa maailman pelastumisesta.

Vedenpaisumus kesti yli vuoden, josta suurin osa ajasta kului vesien laskeutumiseen. Syvyyden lähteet puhkesivat ja vettä satoi rankasti neljäkymmentä päivää ja neljäkymmentä yötä. Kaikki korkeat vuoret peittyivät ja kaikki, jotka olivat kuivalla maalla, kuolivat. Viisi kuukautta rankkasateen alkamisen jälkeen arkki pysähtyi Araratin vuorille. Kesti lähes kaksi ja puoli kuukautta, ennen kuin vuorten huiput tulivat näkyviin. Sen jälkeen kesti kolme kuukautta, ennen kuin Nooa poisti arkin katon ja havaitsi maan käytännöllisesti katsoen kuivuneen, ja vielä lähes kaksi kuukautta, ennen kuin ovi avattiin ja eloon jääneet astuivat kuivalle maalle. Nooa ja hänen perheensä olivat arkissa yhteensä 370 päivää. Vedenpaisumuksen jälkeen Jumala asetti sateenkaaren merkiksi siitä, ettei maata enää koskaan tuhottaisi tuhotulvalla.

Lähteet
-------

* Bandstra, Barry L.: *Reading the Old Testament: an introduction to the Hebrew Bible*, s. 59–66. 4. painos. Belmont, CA: Wadsworth/ Cengage Learning, 2009. ISBN 0495391050. Teoksen verkkoversio. (englanniksi)
* Browne, Janet: *The Secular Ark: Studies in the History of Biogeography*, s. 276. New Haven & London: Yale University Press, 1983. ISBN 0-300-02460-6. (englanniksi)
* Cotter, David W.: *Genesis*, s. 49–64. Collegeville (Minn.): Liturgical press, 2003. ISBN 0814650406. Teoksen verkkoversio. (englanniksi)
* Young, Davis A.: *The Biblical Flood: a case study of the Church’s response to extrabiblical evidence*. Grand Rapids, Mich: Eerdmans, 1995. ISBN 0-8028-0719-4. (englanniksi)

### Viitteet

1. ↑  Silverman, Jason: *Opening Heaven's Floodgates: The Genesis Flood Narrative, Its Context, and Reception*. Gorgias Press, 2013. (englanniksi)
2. ↑  Bandstra: *Reading the Old Testament*, s. 61.
3. ↑  Cotter: *Genesis*, s. 49, 50.
4. ↑  "Ark" teoksessa *Encyclopædia Britannica*. 1960. (englanniksi)
5. ↑  Young: *The Biblical Flood*, History of the Collapse of "Flood Geology" and a Young Earth (Arkistoitu – Internet Archive). (englanniksi)
6. ↑  Browne: *The Secular Ark*, s. 276.
7. ↑  Ginzberg, Louis: *The Legends of the Jews*, s. 145–169. Philadelphia: Jewish Publication Society of America.  Julkaistu uudelleen nimellä "Noah and the Flood in Jewish legend" teoksessa Dundes, Alan (toim.): *The Flood Myth*, s. 319–336. Berkeley & London: University of California Press, 1988. (englanniksi)
8. ↑  1. Moos. 6:9–22
9. ↑  1. Moos. 7:1–24
10. ↑  1. Moos. 8:1–14
11. ↑  1. Moos. 7:4
12. ↑  1 Moos. 7:11–12
13. ↑  1 Moos. 7:24
14. ↑  1. Moos. 6:13
15. ↑  1 Moos. 7:22–23.
16. ↑  1 Moos. 8:13–18
17. ↑  Liitto Nooan kanssa *evl.fi*.  Arkistoitu 20.5.2014. Viitattu 3.4.2014.

Aiheesta muualla
----------------

* Kuvia tai muita tiedostoja aiheesta **Vedenpaisumus** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
* **1. Mooseksen kirja (Genesis)**
 |
| --- |
|  |
| Alkuhistoria (1–11) | 
* Luomiskertomus (1–2)
* Syntiinlankeemus (3)
* Kain ja Abel (4)
* Genesiksen sukuluettelot (5:1–6:8, 11:10–26)
* Vedenpaisumus (6:1–9:28)
* Haamin kirous (9:20–27)
* Kansojen taulu (10:1–11:9)
* Baabelin torni (11:1–9)

 |
|  |
| Kantaisien historia (12–50) | 
* Abraham (12–23)
* Siddimin laakson taistelu (14:1–17)
* Abrahamin liitto (15)
* Sodoma ja Gomorra (19:1–28)
* Iisak (21–35)
* Iisakin sitominen (22)
* Jaakob ja hänen poikansa (25–50)
* Jaakobin tikapuut (28)
* Jaakobin paini (32:22–32)
* Joosef (37–50)
* Jaakobin siunaus (49)

 |
|  |
| Lähteet | 
* Pappiskirja
* Jahvisti
* Elohisti

 |

 |